01/07/2022 | Administración LocalMunicipal
San Sadurniño
Aprobación da modificación das bases para a selección da praza de persoal laboral fixo de peón/peoa, polo proceso especial de estabilización do emprego temporal de longa duración, incluída na oferta de emprego público 2022

A Xunta de Goberno Local de data 21.06.2022 acordou aprobar a modificación das bases para a selección da praza de persoal laboral fixo PEÓN/PEOA, polo proceso especial de estabilización do emprego temporal de longa duración, incluída na oferta de emprego público 2022 do Concello de San Sadurniño, co seguinte contido: MODIFICACIÓN DAS BASES PARA A SELECCIÓN DA PRAZA DE PERSOAL LABORAL FIXO DE PEÓN/PEOA, POLO PROCESO ESPECIAL DE ESTABILIZACIÓN DO EMPREGO TEMPORAL DE LONGA DURACIÓN, INCLUÍDA NA OFERTA DE EMPREGO PÚBLICO 2022 DO CONCELLO DE SAN SADURNIÑO. A Xunta de Goberno Local, na súa sesión do 13/06/2022 acordou aprobar as bases para a selección da praza de persoal laboral fixo de peón/peoa, polo proceso especial de estabilización do emprego temporal de longa duración, incluída na oferta de emprego público 2022 do Concello de San Sadurniño. Detectados diferentes erros nas ditas bases é preciso realizar as seguintes modificacións: · Base 8.2.: onde poñía ”. ten en conta maioritariamente a experiencia profesional no corpo, escala, categoría o equivalente de que se trate.”, debe modificarse por·”. ten en conta maioritariamente a experiencia profesional no corpo, escala, categoría ou equivalente de que se trate”. · Base 8.6, na segunda aliña: onde poñía “De persistir o empate, resolverase a favor da persoa aspirante que acredite maior experiencia adquirida na mesma categoría que o do posto convocado no Concello de San Sadurniño”, debe modificarse por·”De persistir o empate, resolverase a favor da persoa aspirante que acredite maior experiencia adquirida no Concello de San Sadurniño na praza obxecto da convocatoria”. · Engádese a base 13 que dí: TRAMITACIÓN DE URXENCIA. En aplicación da Lei 20/2021, de 28 de decembro, de medidas urxentes para a redución da temporalidade no emprego público, nomeadamente no seu Artigo 1 de Modificación do Texto Refundido da Lei do Estatuto Básico do Empregado Público, polo que se engade un novo apartado 3 ao artigo 11 da dita lei, os procedementos de selección do persoal laboral serán deberán rexerse polo principio de celeridade. Por este motivo, e consonte o artigo 33 da Lei 39/2015 do 30 de outubro, do Procedemento Administrativo Común das Administracións Públicas, este procedemento tramitarase por vía de urxencia debido á necesidade imperiosa de estabilizar o posto ofertado na presente convocatoria. Anéxase o texto completo das bases, coas modificacións indicadas. O obxecto desta convocatoria é a cobertura dunha praza de Peón/ peoa, como persoal laboral fixo, incluída na oferta de emprego público 2022 para a estabilización do emprego temporal de longa duración (segundo a Disposición adicional sexta da Lei 20/2021, de 28 de decembro), do Concello de San Sadurniño, Grupo V, nivel CD 10, polo procedemento especial de estabilización do emprego temporal. Datos en RPT: - Denominación: Peón/peoa - Nivel de destino: 10 - Complemento específico: 55,05 Trátase dunha praza de carácter estrutural, que está vacante e dotada orzamentariamente, cuxa cobertura é necesaria, e que cumpre cos requisitos para a estabilización do emprego temporal de longa duración sinalados na Disposición adicional sexta da Lei 20/2021, de 28 de decembro, de medidas urxentes para a redución da temporalidade no emprego público. De igual maneira, o procedemento selectivo fica dentro do sinalado na propia Disposición adicional sexta. As funcións a desenvolver na praza de Peón/peoa serán, en termos xenéricos, as contempladas na RPT: - Realizar traballos non cualificados en obras e servizos municipais. - Tarefas de mantemento básico e pequenas reparacións en camiños, edificios municipais e centros escolares: xardinería, bacheo, fontanería, albanelería, pintura, etc. Todas elas sen necesidade dunha especial cualificación técnica, e sempre supervisados. - Limpeza de vías públicas. - Manexo de rozadora - Recollida de información sobre incidencias en vías e instalacións pública. - Apoio na xestión de emerxencias. - Apoio a outros servizos municipais cando así sexa requirido. - Apoio á realización de campañas institucionais relacionadas co Medio Ambiente. - Outras tarefas de apoio xeral ó Concello. - Outras funcións directamente relacionadas coa Área que lle poidan ser encomendadas polo seu superior xerárquico. Segundo os artigos 55 do Real decreto lexislativo 5/2015 polo que se aproba o texto refundido da Lei do estatuto básico do empregado público e 49 da Lei 2/2015 do emprego público de Galicia, a selección de persoal laboral fixo ao servizo desta Administración realizarase mediante procedementos que respectarán en todo caso os principios de igualdade, mérito, capacidade, publicidade e libre concorrencia. Consonte a Disposición adicional sexta da Lei 20/2021, de 28 de decembro, de medidas urxentes para a redución da temporalidade no emprego público, o sistema de selección será o de concurso.4.1. Para seren admitidas ao proceso selectivo as persoas aspirantes deberán reunir os seguintes requisitos: a) Ter a nacionalidade española, sen prexuízo de ter calquera outra nacionalidade que lle permita o acceso ao emprego público de conformidade co disposto no artigo 52 da Lei 2/2015 do emprego público de Galicia. b) Posuír a capacidade funcional para o desempeño das tarefas. c) Ter feitos os dezaseis anos e non exceder, no seu caso, a idade máxima de xubilación forzosa. d) Non ter sido separado/a, mediante expediente disciplinario do servizo de ningunha administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario, ou para exercer funcións similares ás que desempeñaba no caso do persoal laboral, do cal a persoa foi separada ou inhabilitada. No caso de nacionais doutros estados, non estar inhabilitado/a ou en situación equivalente, nin ter sido sometido/a a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Estar en posesión do título de Certificado de escolaridade, certificado de estudios primarios ou equivalente, ou estar en condicións de obtelo na data en que remate o prazo de presentación das instancias. f) Estar en posesión do permiso de conducir tipo B.4.2. Todos os requisitos establecidos na base 4.1 deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado, no seu caso, persoal laboral fixo.5.1. As persoas interesadas en participar no proceso selectivo deberán achegar a súa solicitude debidamente cuberta durante o prazo de 20 días hábiles contados a partir do seguinte ao da publicación do anuncio da convocatoria no BOE no modelo oficial que figura ao final destas bases e que tamén se facilitará por este Concello no Rexistro Xeral ou na páxina web municipal.5.2. As solicitudes dirixiranse á Alcaldía deste Concello e presentaranse no Rexistro Xeral do Concello ou por calquera das formas establecidas no artigo 16 da Lei 39/2015 de 1 de outubro de procedemento administrativo común das administracións públicas. Neste caso, deberán comunicar ao Concello a remisión da solicitude dentro do prazo de presentación de instancias, por fax, correo electrónico ou calquera outro medio polo que quede acreditado.5.3. As solicitudes deberán ir acompañadas da seguinte documentación: · Copia simple do DNI, pasaporte ou documento de identificación. · Copia simple do documento que acredite a titulación universitaria requirida como requisito para acceder ao proceso selectivo. · De ser o caso, copia simple do certificado que acredite ter obtido o Celga 2 ou equivalente, co que quedarán exentos do exame de galego. · Xustificante de pagamento de dereito a exame de acordo coa ordenanza fiscal reguladora que ascende para prazas do grupo C2 ou asimiladas á cantidade de 11,26 euros, e que deberá ingresarse no seguinte número de conta do Concello ES74-2080-0208-0131-1000-0059. · Copia do permiso de conducir da clase B. · Relación de méritos alegados que acheguen as persoas aspirantes, pola orde que se estable na convocatoria, unindo á dita relación os documentos xustificativos dos mesmos. · A prestación de servizos na Administración deberá acreditarse co certificado de servizos prestados expedido pola administración correspondente, especificando as tarefas desenvoltas. 5.4. A non presentación da solicitude en tempo e forma suporá a exclusión da persoa aspirante.6.1. Rematado o prazo de presentación de solicitudes, a Alcaldía declarará aprobadas as relacións de persoas admitidas e excluídas, que se publicarán no BOP, na páxina web e no taboleiro de anuncios municipal, establecéndose o prazo a efectos de reclamacións en 10 días hábiles. Aquelas persoas que no prazo sinalado non amañen os defectos xustificando o seu dereito a ser admitidas, serán definitivamente excluídas do proceso selectivo.6.2. Logo de rematado dito prazo, a Alcaldía aprobará a relación definitiva de persoas admitidas e excluídas e determinará o lugar, a data e hora da valoración dos méritos, así como a relación nominal dos membros que compoñerán o Tribunal Cualificador, o cal se publicará na web e no taboleiro de anuncios do Concello.6.3. O feito de figurar na relación de persoas admitidas non prexulga que se lle recoñeza ás persoas interesadas a posesión dos requisitos esixidos no procedemento selectivo convocado, que deberán ser xustificados documentalmente como paso previo ao nomeamento que corresponda.6.4. Contra a resolución na que se declare a lista definitiva de persoas admitidas e excluídas, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso contencioso – administrativo no prazo de dous meses, ante a xurisdición contenciosa-administrativa, contados a partir do seguinte ao da publicación no taboleiro de edictos e na páxina web do concello.6.5. Os sucesivos actos e comunicacións que se deriven da celebración deste proceso selectivo faranse públicos a través do taboleiro de edictos da Casa do Concello e tamén na páxina web desta Administración. O tribunal constará dunha Presidencia, tres vogalías e unha Secretaría, que haberán de cumprir os requisitos sinalados no artigo 60 do Real Decreto 5/2015 de 30 de outubro, polo que se aproba o texto refundido da Lei do Estatuto Básico do Empregado Público e demais normativa aplicable. Os tribunais terán a categoría e o dereito a percibir as contías correspondentes, de conformidade co disposto no Real Decreto 462/2002 e lexislación complementaria. As persoas que formen parte do tribunal deberán absterse de intervir cando concorran nelas algunhas das circunstancias previstas no artigo 23 da Lei 40/2015, do 1 de outubro, de réxime xurídico do sector público e no artigo 59.2 da Lei 2/2015 de emprego público de Galicia. A presidencia do tribunal poderá solicitar ás persoas que formen parte del e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar ás integrantes do tribunal, de acordo co establecido no artigo 24 da Lei 40/2015, do 1 de outubro, de réxime xurídico do sector público. A actuación do tribunal axustarase ao disposto para os órganos colexiados na lexislación do procedemento administrativo. O tribunal poderá dispoñer a incorporación aos seus traballos de persoas asesoras, con voz e sen voto, para as probas en que así o estimen necesario ou conveniente. O tribunal resolverá todas as dúbidas que xurdan en aplicación das presentes bases, así como nos casos non previstos polas mesmas.8.1. O sistema de selección será o de concurso, en aplicación da Disposición adicional sexta da Lei 20/2021.8.2. A valoración dos méritos do sistema de concurso, en consonancia co proceso de estabilización de emprego temporal de longa duración obxecto da convocatoria, ten en conta maioritariamente a experiencia profesional no corpo, escala, categoría ou equivalente de que se trate. Enténdese este aspecto como un factor fundamental a ter en conta nos méritos achegados polas persoas aspirantes indicativo do grao de coñecemento e a práctica no desenvolvemento das funcións propias do posto obxecto da convocatoria, así como dos procedementos, tarefas, condicións e medios necesarios para o seu axeitado desempeño. Os outros méritos valorados no concurso responden ás características e requisitos necesarios para o mellor desempeño do posto ao que se opta.8.3. As persoas aspirantes terán que facer fronte ao pago da taxa estipulada na ordenanza de expedición de documentos (11,26 €) (BOP nº 34 de 18 de febreiro de 2022) e que deberá ingresarse no seguinte número de conta do Concello ES74-2080-0208-0131-1000-0059. Esta taxa corresponde á oferta de emprego público 2022, do Concello de San Sadurniño, para a selección da praza de persoal laboral fixo de Peón/ peoa, Grupo V, nivel CD 10.8.4. Unha vez comezado o proceso selectivo, os anuncios de celebración das sucesivas probas, así como as puntuacións expoñeranse no taboleiro de anuncios e na páxina web do Concello.8.5. A puntuación definitiva estará determinada pola suma das puntuacións obtidas na fase de concurso.8.6. Criterios de desempate: No suposto de empate nas puntuacións de dúas ou máis persoas aspirantes acudirase aos seguintes criterios segundo a orde de prelación establecida ata que se resolva: · O desempate efectuarase a favor da persoa aspirante que tivese unha maior puntuación no mérito de experiencia profesional. · De persistir o empate, resolverase a favor da persoa aspirante que acredite maior experiencia adquirida no Concello de San Sadurniño na praza obxecto da convocatoria. · De persistir o empate as persoas aspirantes elaborarán unha memoria na que realizarán unha exposición sobre as tarefas do posto e os requisitos, condicións e medios necesarios para o seu desempeño, e a vinculación do seu currículo persoal coas tarefas do posto, e que terá que ser lida e defendida diante do Tribunal, que poderá facer preguntas, de cara a determinar a persoa aspirante que mellor se adecúa ao posto de traballo que se vai estabilizar.8.7. Concederase un prazo de 3 días hábiles para efectos de alegacións que se contará dende o día seguinte ao da publicación na páxina web e no taboleiro de anuncios do Concello das puntuacións dos correspondentes exercicios.8.8. Unha vez que conclúa o proceso selectivo, o tribunal formulará a relación de persoas candidatas para o posto de traballo, pola orde de puntuación acadada, con indicación da cualificación obtida, que será elevada á Alcaldía. A Alcaldía, atendendo ao artigo 61.8 do EBEP, ditará a correspondente resolución coa relación de persoas condidatas ordenada polas puntuacións acadadas.8.9. En todo o non previsto nestas Bases, estarase ao disposto na normativa de acceso ao emprego público vixente. Así mesmo, estas Bases e cantos actos administrativos se deriven desta convocatoria, poderán ser impugnados polas persoas interesadas nos casos e na forma establecidos pola Lei 39/2015, de 1 de outubro, de procedemento administrativo común das Administracións Públicas. A selección realizarase de conformidade co previsto nas presentes bases polo sistema de concurso, segundo se recolle a continuación.9.1. Fase de concurso: asignarase ata un máximo de 40 puntos. A puntuación virá determinada pola acreditación dos seguintes méritos: a) Experiencia profesional (máximo 36 puntos). Neste apartado valorarase a experiencia profesional previa no desempeño de postos de traballo de igual categoría á que se opta, tendo en conta que se valorará, en aras do maior grao de eficiencia e eficacia no proceso selectivo, de maneira preferente aquela experiencia obtida no desempeño das tarefas e funcións propias do posto que se pretende estabilizar, na forma seguinte: - Por servizos prestados como persoal laboral temporal no Concello de San Sadurniño, en posto de igual natureza: máximo 36 puntos. Puntuación: 0,30 puntos por cada mes completo de servizos prestados exercendo as funcións e tarefas propias do posto que se vai estabilizar. Os servizos a tempo parcial serán valorados proporcionalmente. - Por servizos prestados como persoal funcionario interino ou persoal laboral temporal noutras Administracións locais, en posto de igual ou similar natureza: máximo 36 puntos. Puntuación: 0,20 puntos por cada mes completo de servizos prestados, tendo en conta que se poderán valorar postos nos que non se acredite a realización de todas as funcións e tarefas do posto que se vai estabilizar. Os servizos a tempo parcial serán valorados proporcionalmente. - Por servizos prestados como persoal funcionario interino ou persoal laboral temporal noutras Administracións ou entidades do sector público, en posto de igual ou similar natureza: máximo 32 puntos. Puntuación: 0,15 puntos por cada mes completo de servizos prestados, tendo en conta que se poderán valorar postos nos que non se acredite a realización de todas as funcións e tarefas do posto que se vai estabilizar. Os servizos a tempo parcial serán valorados proporcionalmente. Os extremos anteriores acreditaranse mediante certificación expedida polo órgano competente da Administración que incluirá os períodos traballados, os postos ocupados e as funcións realizadas detalladamente, así como o informe da vida laboral. b) Cursos de formación recibidos e acreditados (máximo 4 puntos): - Cursos de formación ou perfeccionamento relacionados coas funcións propias da praza obxecto da convocatoria ou outros de natureza transversal (prevención de riscos, igualdade, idiomas, ofimática e informática ou atención ao público), e que foran convocados, impartidos ou homologados polas Administracións Públicas ou Universidades, así como os realizados no marco dos Acordos Tripartitos sobre formación continua (AFCAP), coa seguinte valoración po cada un deles: · De duración ata 19 horas: 0,20 puntos. · De duración de 20 a 50 horas: 0,40 puntos. · De duración de 51 a 80 horas: 0,80 puntos. · De duración de 81 a 100 horas: 1,60 puntos. · De duración de 101 horas en adiante: 2 puntos Os diplomas, certificados ou documentos que acrediten a realización de cursos deberán expresar a duración en horas e expresar con suficiente claridade o seu contido básico. Se non se indican as horas de duración, non se outorgará puntuación. - Por estar en posesión do certificado de formación e manipulación de alimentos, 3 puntos.9.2. Proba sobre o coñecemento da lingua galega. O artigo 51.2 da Lei 2/2015, do 29 de abril, do emprego público de Galicia, establece: “(…) para darlle cumprimento á normalización do idioma galego nas Administracións Públicas de Galicia e para garantir o dereito ao uso do galego nas relacións coas Administracións Públicas no ámbito da Comunidade Autónoma, así como a promoción do uso normal do Galego por parte dos poderes públicos de Galicia, nas probas selectivas que se realicen para o acceso aos postos das Administracións Públicas incluídas no ámbito de aplicación desta lei incluirase un exame de galego, agás para aquelas persoas que acrediten o coñecemento dea lingua galega consonte a normativa vixente. As bases das convocatorias dos procesos selectivos establecerán o carácter e, se é o caso, a valoración do coñecemento da lingua galega”. Polo tanto, consistirá en realizar unha proba escrita sobre o coñecemento da lingua galega. As persoas aspirantes deberán traducir un texto, facilitado polo Tribunal, de castelán a galego ou de galego para o castelán. Esta proba terá a duración de 30 minutos e cualificarase de “apto/a” ou “non apto/a”, quedarán eliminadas as persoas aspirantes que non acaden a cualificación de apto ou apta. Estarán exentas da realización deste exercicio as persoas aspirantes que teñan acreditado o coñecemento da lingua galega, mediante a presentación do correspondente certificado de aptitude do curso de perfeccionamento da lingua galega ou Celga 2, dento do prazo de presentación de solicitudes. Concluídas as probas selectivas o Tribunal cualificador formulará unha proposta de nomeamento da persoa aspirante que reúna a maior puntuación na suma das puntuacións obtidas na fase de concurso – e conte co CELGA 2 ou superara a proba do exercicio de galego -, elevándoa á Alcaldía para o seu nomeamento como persoal laboral fixo. Non obstante o anterior, sempre que o Tribunal teña proposto o nomeamento ou a contratación de igual número de persoas aspirantes que de prazas convocadas, na proposta tamén figurará unha relación complementaria, por orde descendente da puntuación acadada, daquelas persoas aspirantes que non teñan sido propostas para a selección e nomeamento, atendendo ao artigo 61.8 do EBEP. A resolución publicarase no taboleiro de anuncios e na páxina web do Concello. Á vista da resolución da Alcaldía sobre o nomeamento do persoal laboral fixo, a persoa seleccionada ten un prazo de tres días hábiles, contados a partir do día seguinte ó desta publicación no taboleiro de anuncios e páxina web do Concello, para presentar no Rexistro do Concello a seguinte documentación: · Informe médico oficial actualizado – polo que non deberá ter unha antigüidade superior a tres meses, contados dende a data da resolución definitiva da Alcaldía na que se aproba a persoa aspirante seleccionada – no que conste que non se padece enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opta. · Declaración responsable de non ter sido separado ou separada mediante expediente disciplinario do servizo das administracións públicas, nin atoparse en situación de inhabilitación para o exercicio das funcións públicas. · Declaración responsable de non estar a persoa proposta incursa nos supostos de incompatibilidades previstas na lexislación vixente. Se non presenta en presenta en prazo a documentación requirida, quedará sen efecto o nomeamento realizado, ditándose o oportuno decreto da Alcaldía. Unha vez constatado que entregou a documentación esixida en prazo, a persoa candidata seleccionada deberá tomar posesión da praza no prazo máximo de 10 días hábiles. No caso que non tome posesión da praza no prazo indicado, quedará sen efecto o nomeamento realizado, ditándose o oportuno decreto da Alcaldía. Para o non previsto nas presentes bases será de aplicación supletoria o establecido na Lei 7/1985, do 2 de abril, Reguladora das Bases de Réxime Local; Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réxime local; Lei 5/1997, do 22 de xullo, de Administración Local de Galicia; Lei 2/2015, do 29 de abril, do Emprego Público de Galicia; Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, así como no resto de normas vixentes de aplicación. O acordo da Xunta de Goberno Local pola que se aproban as presentes bases pon fin á vía administrativa e contra o mesmo poderase interpoñer recurso contencioso-administrativo no prazo de dous meses a contar dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o establecido no artigo 46.1 da Lei 29/1998, do 13 de xullo, reguladora da Xurisdición Contencioso-Administrativa. Así mesmo, poderase interpoñer recurso potestativo de reposición ante a Alcaldía no prazo dun mes a contar a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 123 de 124 da Lei 39/2015 do Procedemento Administrativo Común das Administracións Públicas), sen prexuízo de que se poida interpoñer calquera outro que se estime procedente. No caso de que se interpoña recurso potestativo de reposición, ata que sexa resolto expresamente ou se produza a desestimación presunta, non se poderá presentar o recurso contencioso-administrativo (artigos 123 da Lei 39/2015 do Procedemento Administrativo Común das Administracións Públicas). En aplicación da Lei 20/2021, de 28 de decembro, de medidas urxentes para a redución da temporalidade no emprego público, nomeadamente no seu Artigo 1 de Modificación do Texto Refundido da Lei do Estatuto Básico do Empregado Público, polo que se engade un novo apartado 3 ao artigo 11 da dita lei, os procedementos de selección do persoal laboral serán deberán rexerse polo principio de celeridade. Por este motivo, e consonte o artigo 33 da Lei 39/2015 do 30 de outubro, do Procedemento Administrativo Común das Administracións Públicas, este procedemento tramitarase por vía de urxencia debido á necesidade imperiosa de estabilizar o posto ofertado na presente convocatoria. D./D.ª ________________________________________________________________ con DNI _______________________, con enderezo a efectos de notificación en ____________________________________________________________________, teléfono _______________________________; correo electrónico ___________________________________________________ - Que tiven coñecemento da convocatoria anunciada polo Concello de San Sadurniño para a selección dunha praza de persoal laboral fixo de Peón/ peoa. - Que coñezo e acepto as bases que rexen a dita selección e que reúno os requisitos esixidos. - Que desexo tomar parte na convocatoria para o que achego os documentos solicitados na base 5.ª. - Que achego a documentación acreditativa de ter aboado o importe a que ascenden os dereitos de exame. - Que autorizo a utilización do teléfono e/ou o correo electrónico indicados na presente solicitude para a recepción de información e solicitudes relacionadas co proceso selectivo de que se trata. Pola presente, declaro baixo a miña responsabilidade: - Que non estou incurso ou incursa en ningunha prohibición para me contratar, nin me atopo en situación de incompatibilidade. - Que non fun separado ou separada mediante expediente disciplinario do servizo das Administracións públicas, nin me atopo en situación de inhabilitación para o exercicio de funcións públicas e que tampouco me atopo en ningunha causa de incapacidade e incompatibilidade de conformidade coa lexislación aplicable. - Que son certos todos os datos facilitados na presente solicitude e que reúno todas e cada unha das condicións e requisitos esixidos para participar na presente convocatoria, así como que acato integramente o contido das bases. Por todo iso, SOLICITO: A miña admisión no correspondente proceso selectivo. San Sadurniño, ____ de _____________ de 2022 Sinatura: ___________________________ ALCALDE-PRESIDENTE DO CONCELLO DE SAN SADURNIÑO A presente resolución, que pon fin á vía administrativa, é susceptible de interposición de recurso potestativo de reposición perante o mesmo órgano que a ditou no prazo dun mes a contar dende o día seguinte ao da súa publicación no Boletín Oficial da Provincia, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo de Ferrol, de acordo coa lei 29/1998, reguladora da Xurisdición Contencioso- Administrativa, tamén a contar dende o día seguinte ao da súa publicación no Boletín Oficial da Provincia. Non obstante, no caso de interpoñer o recurso potestativo de reposición, non se poderá interpoñer o recurso contencioso-administrativo ata que sexa notificada a resolución expresa do mesmo ou se produza a súa desestimación presunta por silencio administrativo. Todo iso, sen prexuízo de que se poida exercitar calquera outro recurso que se estime pertinente San Sadurniño, a 23.06.2022. O Alcalde-Presidente Secundino García Casal.